དེ་ཡིན་ཙང་༧པཎ་ཆེན་རིན་པོ་ཆེའི་གནད་དོན་དེ་རང་བཙན་ཚོགས་པའི་མི་དམངས་དང་དབུ་མའི་ལམ་ལ་རྒྱབ་སྐྱོར་བྱེད་མཁན་ཚོ་ལ་འཚོར་བ་རྐྱེན་པོ་ཆགས་ཤིང་།༧རྒྱལ་བ་དབང་སྐུ་ཕྲེང་བཅུ་བཞི་པའི་དགོངས་པ་རྫོགས་པའི་རྗེས་སུ་འཇིགས་སྣང་ཆེན་པོ་བྱུང་གི་ཡོད་ས་རེད།ད་དུང་བཙན་བྱོལ་བོད་གཞུང་དེ་སོ་སོ་དམངས་གཙོའི་ལམ་ལུགས་ཡང་དག་པར་རྗེས་སུ་དྲངས་མཁན་ཡིན་ཞེས་བརྗོད་ཀྱང་།དེ་ལ་གསང་བ་གང་ཡང་ཡོད་པ་མ་རེད།ཐ་མའི་ཐག་གཅོད་ཚང་མ་༧རྒྱལ་བ་རིན་པོ་ཆེའི་ངོས་ལེན་ལ་ཐུག་དགོས་རེད།བཙན་བྱོལ་བོད་གཞུང་ལ་ལམ་སྟོན་བྱེད་པར་༧རྒྱལ་བ་རིན་པོ་ཆེ་མེད་ན།འགོ་བྱེད་མེད་ན་དེ་ཚོའི་གྲུ་གཟིངས་དང་འགྲུལ་པ་གང་ཆགས་ས་རེད།འཛམ་གླིང་དེད་དཔོན་རྣམས་ཀྱི་དགོངས་པ་བཞེས་ནས་བོད་མི་ཚོར་དཔལ་འབྱོར་གྱི་ཐོག་རོགས་རམ་དང་རྒྱབ་སྐྱོར་གནང་གི་ཡོད།གང་ཡིན་ཞེས་ན་དེ་ཁོ་ཚོ་ལ་༧རྒྱལ་བ་རིན་པོ་བཞུགས་ཡོད་རེད།བོད་ཀྱི་རྩ་དོན་ཟེར་བ་དེ་སྒྲུབ་པར་ལམ་ལྷོང་ཡོང་ཞེས་པ་དེ་༧རྒྱལ་བ་རིན་པོ་ཆེའི་མཚན་དང་མཛད་འཕྲིན་ལ་ལྟོས་དགོས་པས།༧རྒྱལ་བ་རིན་པོ་ཆེ་མེད་ན་ཇི་ལྟར་ཕན་ནུས་སམ།